Intră acum și în grupul de
Prim vicepreședintele PNL Rareș Bogdan a declarat, vineri după amiaza, în cadrul unui miting electoral organizat în centrul Sucevei că președintele CJ Suceava, Gheorghe Flutur, a adus în județul Suceava mai mulți bani europeni decât Letonia și Estonia la un loc.
Rareș Bogdan i-a îndemnat pe susținătorii liberali să prezinte în toate ocaziile realizările administrațiilor liberale.
„Trebuie să stăm de vorbă cu fiecare om pe stradă, în piață, la câmp, în fabrici, peste tot unde întâlnim oameni, pe scări de bloc, la colțul străzii, la bufet, la cooperativă, la bar, peste tot”, le-a spus Bogdan.
El a arătat că în aceste discuții trebuie abordate temele privind realizările aleșilor liberali.
„Ce a făcut Gheorghe Flutur? Vă spun eu! Gheorghe Flutur a adus mai mulți bani decât Estonia și Letonia la un loc într-un singur județ: Suceava. Bani europeni, trei miliarde. Din cele 95 de miliarde, trei miliarde sunt aici și îi vedeți în ceea ce s-a realizat în fiecare comună, în fiecare oraș condus de liberali și în județul Suceava și în municipiul Suceava”, a spus Rareș Bogdan.